Shugaban Hukumar Leken Asiri Ta Amurka, CIA Ya Kai Ziyarar Sirri Koriya ta Arewa
Jiya gidan talibijan kasar Koriyan ya nuna Mike Pompeo shugaban CIA yana ganawa da shugaban Koriya ta Arewa
Gabanin taron da Shugaban Amurka Trump zai yi da Kim Jung Un shugaban Koriya ta Arewa daraktan hukumar CIA, Mike Pompeo ya kai ziyarar sirri Koriyan jiya inda ya gana da shugaban kasar
Shugaban hukumar leken asiri ta Amurka, wato CIA, Mike Pompeo ya kai wata ziyara birnin Pyongyang cikin sirri, inda ya je domin ganawa da shugaban Korea ta Arewa, Kim Jong-un, a cewar wasu majiyoyin kafafen yada labarai.
Wannan ziyarar sharar fage ce ga tattaunawa ta kai-tsaye da za a yi tsakanin shugaban Amurka Donald Trump da takwaran aikinsa na Korea ta Arewa, Kim, wacce ta gudana a lokacin bikin Easter, a cewar wasu jami’ai da ba a bayyana sunansu ba a kafofin yada labaran da suka ruwaito labarin.
Tun da farko da ma, shugaba Trump ya taba bayyana cewa Amurkan ta tattaunawa da shugabannin Korea ta Arewan.
Shugaba Trump ya bayyana hakan ne, yayin da yake karbar bakuncin Firayi Ministan Japan, Shinzo Abe a jihar Florida.
Sai dai ba tare da bata lokaci ba, Sakatariyar yada labarai a Fadar gwamnati ta White House, Sarah Huckabee Sanders, ta musanta cewa wata ganawa ta kai-tsaye ta wakana tsakanin Trump da Kim ko kuma da wasu manyan jami’an Korea ta Arewa.
Tun gabanin haka dai, Firayi Minista Shinzo Abe, ya yabi Trump, saboda amincewa da ya yi ya tattauna da Kim.
ACT 2: Firayi minister Abe kenan yake cewa “Zan iya tabbatar muku da cewa, matsayar da Amurka ta dauka, kan yadda za mu ci gaba da tursasa Korea ta Arewa, mun himmatu domin ganin mun warware shirin mallakar makamin nukiliyan kasar da aka tabbatar tana yi.”
A baya, shugaba Trump ya taba cewa yana sa ran zaman tattaunawar da Korea ta Arewa, zai wakana ne a farkon watan Yuni ko kuma gabanin hakan.
Koriya ta Arewa Ta Ce A Shirye Ta Ke Ta Tattauna Da Amurka Kan Wargaza Shirin Nukiliyarta
Trump Na Sa Ran Ganawa da Shugaban Koriya ta Arewa a Watan Mayu Ko Yuni
Ana Sa Ran Ganawar Shugaban Amurka Da Na Japan Zata Yi Tasiri
Firayin Ministan Japan Ya Kai Ziyarar Aiki Amurka